સાબરકાંઠા પોલીસવડાની સૂચના અંતર્ગત ઇડરના રાણી તળાવ વિસ્તારમાંથી ૨.૪૩ લાખનો વિદેશી દારૂ સાથે બેની અટકાયત કરી હતી જ્યારે ગાંભોઇ પાસેથી ૮૧ હજારનો દારૂ ઝડપી લીધો હતો. એલસીબી પીઆઇ જે.પી.રાવ સહિતની ટીમે ઇડરના રાણી તળાવ પાસે હાઇવે માર્ગ પર વાહન ચેકીંગ કર્યું હતું. જેમાં વડાલી તરફથી આવતા બાલાજી નમકીનના લોડીંગ વાહનને રોકી ટીમે તલાશી લેતા વાહનમાં ચોરખાનુ બનાવી તેમાં ઇગ્લીંશ દારૂની બોટલો અને બિયરનો રૂા.૨,૪૩,૬૦૦ ની કિંમતના દારૂ સાથે લોડીંગ ગાડી નં.જીજે.૦૫.ડીવી.૮૩૫૯ સહિત કુલ રૂા.૪,૪૫,૬૦૦નો મુદ્દામાલ ઝડપી એક શખ્સની અટકાયત કરી ક્રાઇમ બ્રાન્ચની ટીમે ઇડર પોલીસ સ્ટેશનમાં ગણેશ રામલાલજી ડાંગી (રહે.ઓડ વાડીડા, તા.માવલી,રાજસ્થાન) અને હિમાલય ઇશ્વરલાલજી મેઘવાલ (રહે.પાલવાસ, તા.માવલી, રાજસ્થાન) વિરૂધ્ધ પ્રોહીબીશનનો ગુનો નોંધી વધુ તપાસ હાથ ધરી છે.